Joseph Machebeuf

**Joseph Projectus Machebeuf** (egentlig **Macheboeuf**; født 11. august 1812 i Riom i Puy-de-Dôme i  Frankrike, død 10. juli 1889 i Denver i USA) var en fransk katolsk prelat i USA og den første biskopen av Denver.
## Liv og virke
### Bakgrunn
Joseph Machebeuf var den eldste av fem barn, foreldrene var Michael og Gilberte (*née* Plauc) Machebeuf. Han fikk den tidlige utdannelse av De kristne skolebrødre, og studerte klassikerne på kollegiet i hjembyen. Han gikk deretter på det sulphucianerdrevne presteseminaret i Montferrand i 1831.

### Prest
Joseph Machebeuf ble presteviet den 21. desember 1836 av biskopen av Clermont, Louis-Charles Féron. Han var kapellan i Le Cendre til 1839. Da fulgte han invitasjonen fra biskop John Baptist Purcell om å bli med i bispedømmet Cincinnati i Ohio i USA.[1] Han ble først utnevnt til kapellen i Tiffin og deretter sogneprest i Lower Sandusky og Sandusky i Ohio i 1841. Han grunnla *Holy Angels Catholic Church* i Sandusky, *St Ann's Catholic Church* i Fremont og *St Philomena's Catholic Church* i La Prairie, før han forlot Ohio i 1851 for å slutte seg til sin venn, Jean-Baptiste Lamy, i New Mexico og Colorado.  

Der reisten han rundt omkring i vidstrakte områder. På vei ned fra høylandet oppe i Rocky Mountains gikk det galt og han ble kastet ut av vognen som kom ut av kontroll. Han ble lam for livet, allerede før han ble biskop.

### Apostolisk vikar av Colorado og Utah, titulærbiskop
Med opprettelsen av det apostoliske vikariat for Colorado og Utah utnevnte pave Pius IX Machebeuf til sin første apostoliske vikar der, og til titulærbiskop av *Epiphania in Cilicia* i 1868. Han ble bispeviet den 16. august samme år av erkebiskopen av Cincinnati, John Baptist Purcell. Medkonsekratorer var Louis Amadeus Rappe, biskop av Cleveland, og Louis De Goesbriand, biskop av Burlington.

Han organiserte nye menigheter i Colorado, kalte nye prester og bygde atten kirker, inkludert den første katolske kirken i Denver.

### Biskop av Denver
I 1879 ble vikariatets navn endret til Colorado,  før det den 16. august 1887 under pave Leo XIII elevert til bispedømme ved navn Denver og lagt inn under den kirkelige metropolitanen Santa Fe, noe som gjorde Machebeuf til biskop av Denver. Han døde to år etter, i en alder av 76 år. 

Da han først kom til Denver var det noen få tusen katolikker i hans kirkedistrikt; da han døde var det ver 50.000. 

Hans liv var basis for skikkelsen *Joseph Vaillant* i Willa Cathers 1927 roman *[[Death Comes for the Archbishop]]* fra 1929.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Biskop *Joseph Projectus Machebeuf* (1812-1889) *1868

## Referanser